《登毗卢阁》
明代·孙伟

秋意集高栏，夕阳澹群壑。飞云在襟袂，语笑应寥廓。

林响吹霜气，时见一叶落。川帆去前浦，烟鸟回丹阁。

素怀尘外想，及此静中乐。俯仰易为陈，溪山宛如昨。

登临亦是梦，感叹空悠邈。黄花昧节候，冷露浮青萼。

抚花聿申写，作诗解禅缚。

作者简介：江西清江人，字朝望，号鹭沙。弘治十五年进士。官鹤庆知府。工诗，有《鹭沙集》。